Keskustelu:Öljylämmitys

message: Mielenkiintoisempia tilastotietoja olisivat: 1) osuus asuinrakennuksista ja 2) osuus omakotitaloista. --193.166.104.50 26. helmikuuta 2014 kello 16.03 (EET)
replies: text: Osuus omakotitaloista on rakennusmaailma.fi jutun "Öljylämmityksestä luopuminen on kannattavaa" 18.12.2013 mukaan: 220 000 öljylämmitteistä omakotitaloa (tieto vuodelta 2013). http://rakennusmaailma.fi/artikkelit/oljylammityksesta-luopuminen-on-kannattavaa Oil.fi kertoo: "Suomessa on runsaat 200 000 öljylämmitteistä pientaloa. Tämä on suunnilleen viidennes kaikista pientaloista." http://www.oil.fi/fi/lammitys/oljylammitys-suomessa Oil.fi on antanut tarkemman luvun "öljylämmitteisten pientalojen lukumäärä vuonna 2009 oli 235 000" ja toisessa kohtaa "[pientaloista] öljylämmityksen osuus on lähes 22 %" http://www.oil.fi/sites/default/files/sivut/sisaltosivu/liitetiedostot/7_3_2_lammitysmuotojen_paastot.pdf Öljylämmitteisyyden trendi on oil.fi tekemän ennusteen mukaan laskeva ja öljylämmitteisten pientalojen osuuden ennustetaan laskevan 190 000 kappaleeseen 2020 mennessä. --Hartz (keskustelu) 8. huhtikuuta 2014 kello 20.17 (EEST)
replies: text: : Rakennusmaailman jutusta. Luopuminen on kannattavaa, nimittäin maalämpöpumppujen myyjien mielestä. Gaia Consulting Oy:n Suomen Lämpöpumppuyhdistykselle tekemän selvityksen mukaan[]. Muutenkin talotekniikkajutuissa pitää vähän varoa kaupallisia tietolähteitä. Niillä kun on oma lehmä ojassa, joten voi odottaa että näkökulma on sen mukainen. Tässäkin artikkelissa joku on lisännyt melko ennustettavasti ilmastonmuutosnäkökulman, vaikka öljylämmitystä voi pyörittää myös uusiutuvalla öljyllä. --84.250.122.35 21. lokakuuta 2015 kello 18.38 (EEST)

message: Artikkelin alussa voitaisiin käyttää reippaasti sanaa lämmitysmuoto, joka on ymmärrettävä ja yksinkertainen (melkoisen ei-tekninen) sana. Johdannon ei varmaankaan kannata olla luonteeltaan kovin tekninen? Öljylämmitys liittyy usein vesikiertoiseen lämmitykseen eli lämpö johdetaan pattereita (tai lattialämmitysputkia) pitkin, mutta myös ilmalämmitys on mahdollinen (kai harvinainen?). Johdannossa ei varmaankaan kannata käsitellä näitä asioita kovin tarkasti? Öljylämmityksessä keskeistä on polttoaine -- lämmitysöljy. Maakaasulämmityksellä ja öljylämmityksellä ei ole muuta suurta eroa kuin polttoaine.
Öljylämmityksen haasteena on maaöljyn hinnannousun mukana kallistunut lämmitysöljy, joka on nostanut öljylämmityksen kustannuksia. Lämmitysöljyn hinnasta on havaittavissa nouseva trendi, jota monet ovat lähteneet jatkamaan niin, että lämmitysöljy kallistuisi kallistumistaan. Öljyn noustua monet ovat lisänneet öljylämmityksen rinnalle ilmalämpöpumpun, joka on mahdollistanut öljynkulutuksen vähentämisen (säästöä). Öljylämmityksen luonne on osin muuttunut tuollaiseksi, että öljykattilan rinnalla on ilmalämpöpumppu eikä tukeuduta pelkkään öljykattilaan. Tällaisesta hybridijärjestelmästä (tai miksi sitä kutsutaankaan) voitaisiin lisätä artikkeliin. Googlesta löytyy tietoa myös aurinkoenergian käytöstä öljykattilan kanssa. Jotkut ovat myös siirtyneet kokonaan öljylämmityksestä maalämpöön.
Tällainen öljylämmityksestä kokonaan maalämpöön siirtyminen on kai aika merkittävä aihe? Ihmiset etsivät vaihtoehtoja öljylämmitykselle. Kustannusten valossa öljylämmitys on muodostunut kalliiksi. Artikkeliin voitaisiin lisätä erilliset osiot lämmitysöljylle, jossa käsiteltäisiin sen hintaa ja kilpaileville lämmitysmuodoille, jossa käsiteltäisiin vaihtoehtoja öljylämmitykselle tai lämmitysöljylle polttoaineena. Jonkinlaisia biopolttoaineita on kai olemassa, joita voitaisiin käyttää olemassaolevassa öljykattilassa? Näistä kaikista kai pitäisi olla kustannustietoa. Lämmitysmuotoihin tehdään investointeja useiden vuosien/vuosikymmenten tähtäimellä ja öljylämmitys on jonkinlaisessa häviäjän asemassa. Maakaasulla ja pelleteillä on omat ongelmansa. --Hartz (keskustelu) 8. huhtikuuta 2014 kello 21.38 (EEST)
replies: text: Lämmitysöljy taitaa olla samaa tavaraa kuin polttoöljy joka on värjättyä dieseliä. Esim "NESTE-POLTTOÖLJY -5/-15 lämmitys- ja moottorikäyttöön." Jos tuolle olisi halvempi vaihtoehto niin kaikki tän maan työkoneet (ja osa diesel autoista) käyttäisi sitä. Mutta eipä ole näkynyt.

text: Maaseudulla polttopuu on edullista joten puulämmitys on edullinen vaihtoehto mutta kaupunkimiljöössä ei taida olla muuta järkevää vaihtoehtoa kuin maalämpö (tai kaukolämpö?). Öljylämmitys on historiaa joka tapauksessa. Pelletit vaatii kalliihkon järjestelmän ja kuulopuheiden mukaan niitä pitää huoltaa aika taajaan + pellettien hinta on noussut julmasti siitä kun ne tulivat myyntiin. --Seegge (keskustele) 9. huhtikuuta 2014 kello 01.23 (EEST)
replies: text: :Joo, artikkelissa voitaisiin kertoa mitä se lämmitysöljy tarkalleen ottaen on. Onko sitä talvilaatua ja kesälaatua? Öljyn hinnan on ennustettu nousevan edelleen, kun maailman öljyvarat alkavat ehtyä ja tämä on aiheuttanut pelkoa, jonka seurauksena ei olla uskallettu investoida öljylämmitykseen ja öljylämmityksestä on myös siirrytty pois (tai otettu ilmalämpöpumppu rinnalle). Noihin pelletteihin liittyy sellainen ongelma, että ne pelletit vaativat aika lailla tilaa (jota kaikilla ei ole). En tiedä miten ruotsalaiset ovat ratkaisseet tuon tilaongelman, kun siellä pellettilämmityksen sanotaan olevan yleistä? Polttopuun sijaan voisi olla jotain nestemäisiä biopolttoaineita lämmitysöljyn sijaan käytettäväksi? Tuollaiset biopolttoaineet voisivat olla käteviä, kun öljykattila saisi olla sama. Ovatko ne sitten biodieseliä? --Hartz (keskustelu) 9. huhtikuuta 2014 kello 20.31 (EEST)
thread_title:  Artikkelin laajentamisesta